પ્રત્યેક વ્યક્તિના જીવનમાં વારસાઈના નીતિ-નિયમો અને કાયદાની અસર થતી હોય છે, પ્રત્યેક વ્યક્તિના મૃત્યુ નિશ્ચિત છે અને જ્યારે પ્રત્યેક વ્યક્તિનું મૃત્યુ નિશ્ચિત હોય તે વ્યક્તિએ ધારણ કરેલ અસ્ક્યામતોની વ્યવસ્થાનો પ્રશ્ન ઉપસ્થિત થાય છે, એટલે સમજી શકાય કે પ્રત્યેક વ્યક્તિને વારસાઈ અંગેની જોગવાઈઓની અસર થતી હોય છે, વ્યક્તિ ગરીબ હોય કે તવંગર હોય, સામાન્ય માનવી હોય કે રાજવી હોય, પરંતુ તેઓ તમામને વારસાઈના પ્રબંધોની અસર થાય છે, સામાન્ય વ્યક્તિને સામાન્ય પ્રશ્નો હોય અને વિશિષ્ટ વ્યક્તિને વધુ વિકટ પ્રશ્નો હોય છે, આમ પ્રત્યેક વ્યક્તિને વારસાઈ અંગેની જોગવાઈઓ અનુસાર અનુકરણ કરવાનું રહે છે અને તેમાં ઘણી વાર અનેક વાદ, વિવાદ અને કાયદાકીય પ્રકરણો ઊભા થાય છે.